hotchpotch/miracl-hf-unified huggingface dataset:
Anánes
Anánes () on joukko pieniä Kreikan saaria, jotka kuuluvat Kykladien saariryhmään ja sijaitsevat Míloksen lounaispuolella. Saaria on yhteensä kuusi. Niistä yksi on selvästi muita isompi. Saaret ovat asumattomia (vuonna 2011). Hallinnollisesti Anáneksen saaret kuuluvat Míloksen kuntaan, Míloksen alueyksikköön ja Etelä-Egean saarten alueeseen.
Áno Antikéri
Áno Antikéri () eli Antíkeros (Αντίκερος) on pieni Kreikan saari, joka kuuluu Kykladien saariryhmään ja sijaitsee Egeanmeressä Kéroksen ja Amorgóksen välissä. Saaren pinta-ala on 1,077 neliökilometriä ja se on asumaton (vuonna 2011). Hallinnollisesti Áno Antikéri kuuluu Amorgóksen kuntaan, Náxoksen alueyksikköön ja Etelä-Egean saarten alueeseen.
Áno Antikérin (”Ylempi Antikéri”) länsipuolella sijaitsee Káto Antikérin (”Alempi Antikéri”) eli Dríman saari.
World of Warcraft: Legion
World of Warcraft: Legion on kuudes lisäosa "World of Warcraft" -nettiroolipelille. Lisäosa julkistettiin ensimmäisen kerran 6. elokuuta 2015 Gamescomissa, ja se julkaistiin 30. elokuuta 2016.Demoninmetsästäjä () on kuolonritarin jälkeen pelin toinen "sankarihahmoluokka". Kuolonritareiden aloittaessa Lich-kuninkaan palvelijoina, demoninmetsästäjät aloittavat Illidanin palvelijoina. Demoninmetsästäjien taistelutapaa perustuu "taistelemiseen tulella tulta vastaan", käyttämällä demonitulta apua fyysisissä hyökkäyksissä ja hyödyntäen tappamiensa demonien voimaa taistelussa Palavaa Legioonaa vastaan. Samalla he saavat itse demoninkaltaisia piirteitä.
Kuolonritarin tavoin, demoninmetsästäjäkin voi aloittaa jo ylemmällä tasolla ja aloitustaso demoninmetsästäjälle on 98. Demoninmetsästäjä voi olla rodultaan vain joko yöhaltia tai verihaltia. Demoninmetsästäjällä on kaksi eri suuntautumista: hävitys () ja kosto ().
Artifaktiaseet () ovat voimakkaita aseita, joita ovat kantaneet itse "Warcraft"-universumin legendaarisimmat hahmot ja ovat myös ainoat uudet aseet koko "Legion"-lisäosassa. Jokaiselle hahmoluokalle ja erikoistumiselle on tietty ase ja niitä on yhteensä 36. Aseisiin kuuluvat Ashbringer (), Tirion Fordringin kantama miekka paladiineille, Doomhammer (), Thrallin kantama vasara shamaaneille, sekä Icebringer ja Soul Reaper, kuolonritareille suunnatut miekat, jotka on taottu Frostmournen sirpaleista. Pelaajat voivat myös vaikuttaa aseiden ulkomuotoon.
Archimonden saatua surmansa vaihtoehtoisessa Draenorissa, Gul'dan siirtyy demoniportaalin kautta todelliseen aikajatkumoon ja saa tehtäväksi avata Palavalle Legioonalle tien Azerothiin, jotta nämä voisivat tehdä suuremman hyökkäyksen kuin Muinaisten sodan aikoina. Tutkiessaan Broken Islesin kätkettyjä holveja, Gul'dan löytää Illidan Stormragen ruumiin. Arkkimaagi Khadgar huomaa Palavan Legioonan paluun ja varoittaa kuningas Varian Wrynniä nousevasta uhasta.
Antímilos
Antímilos () on Kreikan saari, joka kuuluu Kykladien saariryhmään. Saaren pinta-ala on 8 neliökilometriä ja se on asumaton (vuonna 2011). Hallinnollisesti Antímilos kuuluu Míloksen kuntaan, Míloksen alueyksikköön ja Etelä-Egean saarten alueeseen.
Antímilos sijaitsee Välimereen kuuluvan Egeanmeren eteläosassa noin 4,9 meripeninkulmaa (noin 9 kilometriä) Míloksesta luoteeseen. Se on Kykladien läntisimpiä saaria. Saari on tuliperäinen ja koostuu laavakivestä. Saarta kutsutaan myös nimellä "Erimómilos" (Ερημόμηλος) eli ”Autio Mílos”.
Ánydros
Ánydros (; myös "Ánidros") on pieni Kreikan saari, joka kuuluu Kykladien saariryhmään. Saaren pinta-ala on 1,2 neliökilometriä ja se on asumaton (vuonna 2011). Hallinnollisesti Ánydros kuuluu Amorgóksen kuntaan, Náxoksen alueyksikköön ja Etelä-Egean saarten alueeseen.
Ánydros sijaitsee Kykladien kaakkoisosassa eteläisellä Egeanmerellä Amorgóksen saaren lounaispuolella jotakuinkin sen, Íoksen, Thíran ja Anáfin saarten keskellä. Etäisyys Amorgókseen on noin 9 meripeninkulmaa (noin 17 kilometriä).
Askaniá
Askaniá () on Kreikan saari, joka kuuluu Kykladeihin ja tarkemmin Santorínin saariryhmään. Saaren pinta-ala on 0,257 neliökilometriä ja se on asumaton (vuonna 2011). Hallinnollisesti Askaniá kuuluu Thíran kuntaan, Thíran alueyksikköön ja Etelä-Egean saarten alueeseen.
Askaniá sijaitsee Santorínin pääsaarten lounaispuolella kauempana suurimmasta osasta saariryhmän muita saaria. Sen pohjoispuolella sijaitsee suurempi Christianí. Saaria kutsutaan yhdessä Christianín saariksi.
Askania
Askania voi tarkoittaa ainakin seuraavia:
Christianí
Christianí () eli Christianá (Χριστιανά) on Kreikan saari, joka kuuluu Kykladeihin ja tarkemmin Santorínin saariryhmään. Saaren pinta-ala on 1,188 neliökilometriä ja se on asumaton (vuonna 2011). Hallinnollisesti Christianí kuuluu Thíran kuntaan, Thíran alueyksikköön ja Etelä-Egean saarten alueeseen.
Christianí sijaitsee Santorínin pääsaarten lounaispuolella kauempana suurimmasta osasta saariryhmän muita saaria. Sen eteläpuolella sijaitsee pienempi Askaniá. Saaria kutsutaan yhdessä Christianín saariksi.
Despotikó
Despotikó () on Kreikan saari, joka kuuluu Kykladien saariryhmään. Saaren pinta-ala on 7,754 neliökilometriä ja se on asumaton (vuonna 2011). Hallinnollisesti Despotikó kuuluu Antíparoksen kuntaan, Pároksen alueyksikköön ja Etelä-Egean saarten alueeseen.
Despotikó sijaitsee Egeanmeressä aivan Antíparoksen lounaispuolella, itään kauempana sijaitsevasta Sífnoksesta. Despotikón lounaispuolella sijaitsee pienempi Strongylín saari.
Antiikin aikana Despotikó tunnettiin nimellä "Prepesinthos" (, ). Sen merkittävin antiikin aikainen kohde ovat Apollonin temppelin rauniot.
Donoúsa
Donoúsa (; myös "Donoússa") on Kreikan saari, joka kuuluu Kykladien saariryhmään ja tarkemmin Pieniin Kykladeihin. Saaren pinta-ala on 13,652 neliökilometriä ja asukasluku 167 (vuonna 2011).
Hallinnollisesti Donoúsa kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Vuodesta 2011 lähtien Donoúsa muodostaa oman Náxoksen ja Pienten Kykladien kuntaan kuuluvan kunnallisyksikkönsä, Donoúsan kunnallisyksikön. Aiemmin saari muodosti itsenäisen kyläkunnan nimeltä Donoúsan kyläkunta.
Donoúsa sijaitsee noin 9 meripeninkulmaa (noin 17 kilometriä) Náxoksestä itään. Saaren pääkylä on Donoúsan kylä (141 asukasta). Sen muut asutukset ovat Mersíni (22 asukasta), Charavgí (2) ja Kalotarítissa (2). (Katso myös: Luettelo Donoúsan kunnallisyksikön kylistä ja saarista.)
Gramvoússa
Gramvoússa () on pieni Kreikan saari, joka kuuluu Kykladien saariryhmään ja sijaitsee Egeanmeressä Amorgóksen länsikärjen pohjoispuolella. Saari on asumaton (vuonna 2011). Hallinnollisesti Gramvoússa kuuluu Amorgóksen kuntaan, Náxoksen alueyksikköön ja Etelä-Egean saarten alueeseen.
Gramvoússan ja Amorgóksen erottaa noin 550 metriä leveä salmi. Saarella on Neitsyt Marialle ("Panagía") omistettu kirkko.
Gramvoúsa
Gramvoúsa () voi viitata useaan maantieteelliseen kohteeseen Kíssamoksen kunnassa Kreetan saarella Kreikassa:
Irakleiá (saari)
Irakleiá (; myös "Irakliá") tai "Irákleia" (Ηράκλεια) on Kreikan saari, joka kuuluu Kykladien saariryhmään ja tarkemmin Pieniin Kykladeihin. Saaren pinta-ala on 18,078 neliökilometriä ja asukasluku 141 (vuonna 2011).
Hallinnollisesti Irakleiá kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Vuodesta 2011 lähtien Irakleiá muodostaa oman Náxoksen ja Pienten Kykladien kuntaan kuuluvan kunnallisyksikkönsä, Irakleián kunnallisyksikön. Aiemmin saari muodosti itsenäisen kyläkunnan nimeltä Irakleián kyläkunta.
Irakleiá sijaitsee noin 3,3 meripeninkulmaa (noin 6 kilometriä) Náxoksesta etelään. Sen koillispuolella sijaitsee Schoinoúsa. Saaren pääkylä on Irakleián kylä eli Panagía tai Chóra (36 asukasta). Saaren suurin asutus on Ágios Geórgios (105 asukasta). (Katso myös: Luettelo Irakleián kunnallisyksikön kylistä ja saarista.)
Kaméni
Kaméni (, ”Palanut”) voi viitata kahteen tuliperäiseen Kreikan saareen, jotka sijaitsevat Santorínin kalderan keskellä:
Kardiótissa
Kardiótissa () on Kreikan saari, joka kuuluu Kykladien saariryhmään. Saaren pinta-ala on 1,05 neliökilometriä ja se on asumaton (vuonna 2011). Hallinnollisesti Kardiótissa kuuluu Síkinoksen kuntaan, Thíran alueyksikköön ja Etelä-Egean saarten alueeseen.
Kardiótissa sijaitsee Egeanmeressä Síkinoksen ja Folégandroksen saarten välissä Síkinoksen länsi- ja Folégandroksen itäpuolella.
Káto Antikéri
Káto Antikéri () eli Dríma (Δρίμα) on Kreikan saari, joka kuuluu Kykladien saariryhmään ja sijaitsee Egeanmeressä Kéroksen ja Amorgóksen välissä. Saaren pinta-ala on 1,079 neliökilometriä ja asukasluku 2 (vuonna 2011). Hallinnollisesti Káto Antikéri kuuluu Amorgóksen kuntaan, Náxoksen alueyksikköön ja Etelä-Egean saarten alueeseen.
Káto Antikérin (”Alempi Antikéri”) itäpuolella sijaitsee Áno Antikérin (”Ylempi Antikéri”) eli Antíkeroksen saari.
Káto Koufonísi
Káto Koufonísi (, ”Alempi Koufonísi”) on Kreikan saari, joka kuuluu Kykladien saariryhmään ja tarkemmin Pieniin Kykladeihin ja Koufonísian saariin Áno Koufonísin ohella. Saaren pinta-ala on 3,898 neliökilometriä ja se on asumaton (vuonna 2011). Hallinnollisesti Káto Koufonísi kuuluu Koufonísian kunnallisyksikköön, Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.
Káto Koufonísi sijaitsee noin 3 meripeninkulmaa (noin 5,5 kilometriä) Náxoksesta kaakkoon. Sen koillispuolella sijaitsee Áno Koufónisi, kaakkoispuolella Kéros ja lounaispuolella Schoinoúsa.
Kéros
Kéros () on Kreikan saari, joka kuuluu Kykladien saariryhmään ja tarkemmin Pieniin Kykladeihin. Saaren pinta-ala on 15,042 neliökilometriä ja se on asumaton (2011). Hallinnollisesti Kéros kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.
Kéros sijaitsee noin 5,4 meripeninkulmaa (noin 10 kilometriä) Náxoksesta kaakkoon. Náxoksen ja Kéroksen välissä ovat Koufonísian saaret (Áno Koufonísi ja Káto Koufonísi).
Kéroksen Kávoksesta ja sen edustalla sijaitsevasta pienestä Daskalión saaresta on löydetty merkittävä kykladisen kauden aikainen asutus ja pyhäkköalue. Saari oli ennen Kérokseen kuulunut niemeke, jolla on ollut aikakaudelle laajakokoinen asutus ja saaren satama. Pyhäkköalueelta puolestaan on löydetty suuri määrä rikottuja kykladisia idoleita.
Tutkija arvelee, että idolit oli rikottu uskonnollisista syistä ja niitä on tuotu Kérokselle muiltakin Kykladien saarilta. Siellä on jalostettu metallia, vaikka metallinjalostus oli siihen aikaan vielä erittäin harvinaista. Saarella on kasvatettu oliivia ja viiniköynnöstä, jotka oli siihen aikaan uusia viljelykasveja.
Löytöjen ansiosta saari on antanut nimensä kykladiselle Kéros-Sýros-kulttuurille noin 2800–2300 eaa.
Zündapp Janus
Zündapp Janus on vuosina 1957–1958 valmistettu kääpiöauto. Moottoripyöriä valmistanut Zündapp-tehdas pyrki 1950-luvun kääpiöautomarkkinoille omalla kääpiöautollaan, joka jäi tehtaan ainoaksi automalliksi.
Auton erikoisuus ovat edessä ja takana olevat ovet (sivuilla ei ole ovia) sekä korin symmetrisyys edessä ja takana. Edessä ja takana matkustavat istuvat seläkkäin näkemättä toisiaan. Pieni moottori on keskellä istuinten välissä.
Yksisylinterisen kaksitahtisen ilmajäähdytteisen moottorin iskutilavuus on 248 cm³. Suurin teho on 10 kW / 5 000 r/min (14 hv). Puristussuhde 6,8. Vaihteita on neljä eteen sekä peruutusvaihde. Huippunopeus on vain noin 80–85 km/h.
Janus painaa 425 kiloa ja sen kantavuus noin 300 kiloa.
Januksen tuotanto alkoi kesäkuussa 1957.
Ajossa ongelmia aiheutti keskellä oleva kevyt moottori, joka saattoi johtaa painopisteen muuttumiseen ajon aikana. Varustelu oli niukka.
Pienestä koostaan huolimatta Janus ei ollut erityisen halpa. Kotimaassaan Länsi-Saksassa Janus maksoi 3 290 D-markkaa (ja 40 DM lämmityksestä), joka on euroina noin 7 768 €. Halvin Volkswagen Kupla maksoi tuohon aikaan Saksassa noin 3780 DM.
Tekniikan Maailman (9/1957) mukaan sarjatuotantoon päässyt Zündapp Janus olisi maksanut Suomessa noin 300 000 markkaa. Lehti kertoi Zündapp Janusissa olevan tilaa neljälle hengelle, moottorin iskutilavuus oli vain 245 cm³.
Vuonna 1957 valmistui vain 1 731 Janusta. Zündappin ainoan automallin valmistus loppui vuoden 1958 puolivälissä kannattamattomana. Kaikkiaan valmistettiin 6 902 Zündapp Janus -kääpiöautoa.
Koufonísi
Koufonísi () eli Áno Koufonísi (Άνω Κουφονήσι, ”Ylempi Koufonísi”) tai "Páno Koufonísi" (Πάνω Κουφονήσι) on Kreikan saari, joka kuuluu Kykladien saariryhmään ja tarkemmin Pieniin Kykladeihin ja Koufonísian saariin Káto Koufonísin ohella. Saaren pinta-ala on 5,77 neliökilometriä ja asukasluku 399 (2011). Hallinnollisesti Koufonísi kuuluu Koufonísian kunnallisyksikköön, Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.
Koufonísi sijaitsee noin 2,3 meripeninkulmaa (noin 4 kilometriä) Náxoksesta kaakkoon. Sen eteläpuolella on Káto Koufónisin saari ja kaakkoispuolella Kéros. Saaren pääkylä on Koufonísin kylä (391 asukasta).
Makáres
Makáres (, myös "Mákares", Μάκαρες) eli "Makárioi" (Μακάριοι) on pieni Kreikan saariryhmä, joka kuuluu Kykladeihin ja tarkemmin Pieniin Kykladeihin. Sen saaret sijaitsevat Náxoksen itäpuolella sen ja Donoúsan saaren välissä. Saariryhmä on asumaton (vuonna 2011). Hallinnollisesti saaret kuuluvat Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.
Tampereen Ilves (naisten jalkapallo)
Ilves on tamperelainen jalkapalloseura ja osa samannimistä yleisseuraa. Ilveksen naisten edustusjoukkue pelaa Suomen korkeimmalla sarjatasolla Naisten Liigassa.
Ilveksellä on Helsingin Jalkapalloklubin jälkeen toiseksi eniten naisten pääsarjakausia, 30 kauteen 2018 mennessä, mutta ei yhtään mestaruutta. Hopealla se on ollut kahdesti (1992, 2016) ja pronssilla kolmesti (1991, 1993, 1996). Suomen Cupin loppuottelussa Ilves on pelannut viidesti (1991, 1997, 2010, 2011, 2014), mutta hävinnyt joka kerta.
Jalkapallo palasi vuonna 1931 perustetun Ilveksen ohjelmaan vuosien hiljaiselon jälkeen kaudeksi 1975, kun Ilves-Kissat ja Tampellan Palloilijat yhdistivät jalkapallotoimintansa Ilveksen alaisuuteen. Naisten Suomen-mestaruudesta pelattiin ensimmäisen kerran vuonna 1971, ja sarjamuotoinen kilpailu alkoi vuonna 1974. Ilves-Kissojen joukkue oli mukana naisten SM-sarjassa kaudella 1974, ja Ilves otti sen paikan kaudeksi 1975.
Ilves putosi SM-sarjasta kauden 1976 päätteeksi ja palasi vasta kaudeksi 1989 TaPan seuraajaksi perustetun Ilves-Pallon hankkimalla paikalla. Kaudet 1989–2012 Ilves pelasi sarjassa yhtäjaksoisesti.
Naisten edustusjoukkueen lisäksi Ilveksellä on kuusi tyttöjen edustusjoukkuetta. Lisää tyttöjunioreita pelaa Ilveksen Futis-Liiga-korttelisarjassa. Muun muassa kolmissa EM-kilpailuissa pelannut Sanna Talonen on Ilveksen kasvatti.
Makrónisos
Makrónisos () eli Makronísi (Μακρονήσι), ”Pitkä saari”, on Kreikan saari, joka kuuluu Kykladien saariryhmään. Saaren pinta-ala on 18,427 neliökilometriä ja asukasluku 9 (vuonna 2011). Hallinnollisesti Makrónisos kuuluu Kéan kuntaan, Kéa-Kýthnoksen alueyksikköön ja Etelä-Egean saarten alueeseen.
Makrónisos sijaitsee Attikan rannikon eteläisimmän kärjen Soúnion niemen edustalla aivan sen itärannikolla. Sen etäisyys rannikkoon on 3–6 kilometriä. Tästä huolimatta se luetaan kuitenkin muutoin kauempana merellä sijaitseviin Kykladien saariin. Saari on pitkä ja kapea. Sen pituus on noin 12,9 kilometriä. Antiikin aikana saari tunnettiin nimillä "Helenē" (Ἑλένη) ja "Makris" (Μάκρις).
Makronísi
Makronísi () on pieni Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Se sijaitsee Egeanmeressä saariryhmän pääsaaren Foúrnoin eteläpuolella. Saaren pinta-ala on 0,647 neliökilometriä ja se on asumaton (vuonna 2011). Hallinnollisesti Makronísi kuuluu Foúrnoi Korséonin kuntaan, Ikarían alueyksikköön ja Pohjois-Egean saarten alueeseen.
Nikoúria
Nikoúria () on Kreikan saari, joka kuuluu Kykladien saariryhmään ja sijaitsee Egeanmeressä Amorgóksen pohjoispuolella Ágios Pávloksen kylän edustalla. Saari on asumaton (vuonna 2011). Hallinnollisesti Nikoúria kuuluu Amorgóksen kuntaan, Náxoksen alueyksikköön ja Etelä-Egean saarten alueeseen.
Nikoúrian ja Amorgóksen erottaa noin 290 metriä leveä salmi. Saarella on Neitsyt Marialle ("Panagía") omistettu kirkko.
Pipéri (Kykladit)
Pipéri () on pieni Kreikan saari, joka kuuluu Kykladien saariryhmään ja sijaitsee Kýthnoksen kaakkoispuolella. Sen kaakkoispuolella on pieni Serifopoúlan saari ja eteläpuolella Sérifos. Saari on asumaton (vuonna 2011). Hallinnollisesti Pipéri kuuluu Kýthnoksen kuntaan, Kéa-Kýthnoksen alueyksikköön ja Etelä-Egean saarten alueeseen.
Polýaigos
Polýaigos (; myös "Políegos") on Kreikan saari, joka kuuluu Kykladien saariryhmään. Saaren pinta-ala on 18,146 neliökilometriä ja asukasluku 2 (vuonna 2011). Hallinnollisesti Polýaigos kuuluu Kímoloksen kuntaan, Míloksen alueyksikköön ja Etelä-Egean saarten alueeseen.
Polýaigos sijaitsee Välimereen kuuluvassa Egeanmeressä aivan Kímoloksen kaakkoispuolella ja Míloksen itäpuolella.
Ríneia
Ríneia eli "Rheneia" (; myös "Rínia") on Kreikan saari, joka kuuluu Kykladien saariryhmään. Saaren pinta-ala on 13,904 neliökilometriä ja se on asumaton (vuonna 2011). Hallinnollisesti Ríneia kuuluu Mýkonoksen kuntaan, Mýkonoksen alueyksikköön ja Etelä-Egean saarten alueeseen.
Ríneia sijaitsee Välimereen kuuluvan Egeanmeren ja Kykladien saariryhmän keskellä aivan Deloksen ja Mýkonoksen saarten länsipuolella. Kauempana pohjoispuolella sijaitsee Tínoksen saari ja länsipuolella Sýros. Saaren pituus on noin 8 kilometriä ja se jakautuu kahteen osaan, pohjois- ja eteläosaan, joita yhdistää vain noin 80 metriä leveä kannas.
Antiikin aikana Rheneialla sijaitsi kaupunki, joka liittyi läheisesti pyhänä pidetyn Deloksen saaren elämään. Kaupungin historian alkuvaiheessa, kun vain Deloksen kulttiin suoraan liittyneet henkilöt asuivat Deloksella, kaupunki mahdollisesti jopa toimi Deloksen kaupunkina. Saarelta on löydetty muun muassa Herakleelle omistetun temppelin sekä hellenistisen kaupungin jäänteitä. Rheneia toimi myös Deloksen saaren hautapaikkana sen jälkeen, kun ateenalaiset puhdistivat Deloksen vuonna 426 eaa. ja siirsivät kaikki sinne haudatut joukkohautaan Rheneialle. Tämän jälkeen ketään kiellettiin enää syntymästä tai kuolemasta Deloksella, ja hautaukset suoritettiin myös jatkossa Rheneialle. Myös synnyttävät ja sairaat siirrettiin Delokselta sinne. Saarelta on tehty useita hautalöytöjä, joita on nähtävillä Mýkonoksen arkeologisessa museossa sekä Ateenan kansallisessa arkeologisessa museossa.
Schoinoúsa
Schoinoúsa (; myös "Schoinoússa", "Schinoúsa", "Schinoússa") on Kreikan saari, joka kuuluu Kykladien saariryhmään ja tarkemmin Pieniin Kykladeihin. Saaren pinta-ala on 8,144 neliökilometriä ja asukasluku 227 (vuonna 2011). Hallinnollisesti Schoinoúsa kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Vuodesta 2011 lähtien Schoinoúsa muodostaa oman Náxoksen ja Pienten Kykladien kuntaan kuuluvan kunnallisyksikkönsä, Schoinoúsan kunnallisyksikön. Aiemmin saari muodosti itsenäisen kyläkunnan nimeltä Schoinoúsan kyläkunta.
Schoinoúsa sijaitsee noin 4 meripeninkulmaa (noin 7,5 kilometriä) Náxoksesta etelään. Sen koillispuolella ovat Koufonísian saaret (Áno Koufonísi ja Káto Koufonísi) ja lounaispuolella Irakleiá. Saaren pääkylä ja suurin asutus on Schoinoúsan kylä eli Chóra (211 asukasta). Sen muihin asutuksiin kuuluu Mesarián kylä (16). (Katso myös: Luettelo Schoinoúsan kunnallisyksikön kylistä ja saarista.)
Serifopoúla
Serifopoúla (; myös "Serfopoúla", Σερφοπούλα) on pieni Kreikan saari, joka kuuluu Kykladien saariryhmään ja sijaitsee Sérifoksen koillis- ja Kýthnoksen kaakkoispuolella. Saaren pinta-ala on 1,75 neliökilometriä ja se on asumaton (vuonna 2011). Hallinnollisesti Serifopoúla kuuluu Sérifoksen kuntaan, Míloksen alueyksikköön ja Etelä-Egean saarten alueeseen. Saaren nimi on suomeksi ”Pieni Sérifos”.
Strongylí (Antíparos)
Strongylí (; myös "Strongilí") on pieni Kreikan saari, joka kuuluu Kykladien saariryhmään ja sijaitsee Egeanmeressä Antíparoksen ja Despotikón saarten lounaispuolella. Saaren pinta-ala on 1,638 neliökilometriä ja se on asumaton (vuonna 2011). Hallinnollisesti Strongylí kuuluu Antíparoksen kuntaan, Pároksen alueyksikköön ja Etelä-Egean saarten alueeseen.
Yūsuke Suzuki
Yūsuke Suzuki (, s. 2. tammikuuta 1988 Nomi) on japanilainen kilpakävelijä, joka on erikoistunut 20 kilometrin kävelyyn. Hän pitääkin hallussaan tuon matkan maailmanennätystä. 169 senttimetriä pitkä ja 57 kilogrammaa painava Suzuki edustaa Fujitsu Track and Field Teamia ja hänen valmentajanaan toimii Fumio Imamura.
Suzuki oli mukana vuoden 2012 kesäolympialaisissa Lontoossa, jossa hän oli 20 kilometrillä 36:s. MM-kilpailuissa Suzuki on ollut mukana kahdesti, parhaana sijoituksenaan kahdeksas sija vuoden 2011 MM-kilpailuista Daegusta. Vuoden 2014 Aasian kisoista Incheonista Suzuki saavutti hopeaa. Suzukilla on vuoden 2005 alle 18-vuotiaiden MM-kilpailuista ja seuraavan vuoden alle 20-vuotiaiden MM-kilpailuista yksi pronssi.
Maaliskuussa 2015 Suzuki teki kotikaupungissaan Nomissa 20 kilometrin kävelyn uuden maailmanennätyksen 1.16,36.
Abdul Hakim Sani Brown
Abdul Hakim Sani Brown (, s. 6. maaliskuuta 1999 Fukuoka) on japanilainen pikajuoksija, joka kilpailee 100 ja 200 metrin juoksussa. Sani Brownin valmentajana toimii Takahiko Yamamura.
Sani Brown saavutti kultaa 100 ja 200 metriltä vuoden 2015 alle 18-vuotiaiden maailmanmestaruuskilpailuista Kolumbian Calista. Molemmat tulokset olivat kisaennätyksen lisäksi myös hänen omia ennätyksiään. Sani Brown osallistui Pekingin MM-kilpailuihin 2015 ollen 200 metrillä MM-historian nuorin miesosanottaja. Hän eteni välieriin ajalla 20,35, mutta karsiutui välierissä loppukilpailusta ajalla 20,47.
Vuonna 2015 hän saavutti Japanin-mestaruuskilpailuissa hopeaa sekä 100 metriltä että 200 metriltä. Hän voitti Japanin-mestaruuden 100 ja 200 metrillä 2017. Lontoon MM-kilpailuissa hän sijoittui 200 metrillä seitsemänneksi ja karsiutui 100 metrillä välierissä.
Sani Brownin isä on ghanalainen ja äiti japanilainen.
Audi S4
Audi S4 on tehokkaampi muttei tehokkain versio Audi A4:stä.
Nykyiseen mallimerkintälogiikkaan perustuva Audi S4 ensiesiteltiin vuonna 1997.
Mikäli A6/100 -mallistoon kuuluvaa C4-korista nk. Ur-S4 mallia tarkastellaan erikseen, on Audi S4:stä ollut neljä eri mallisukupolvea B5-B8. Näistä tosin B7 ei ole aidosti oman sukupolvensa auto, vaan se omaa saman perusrakenteen B6-mallin kanssa. Korimalleja on kolme: sedan, farmari (avant) sekä kangaskattoinen avoauto (cabriolet). Kaikille näille on ominaista mm. Torsen-tyyppinen neliveto, pitkittäin asennettu moottori ja vakiovarusteisena 6-portainen manuaalivaihteisto. Automaattivaihteiset autot on varustettu mallisukupolvesta riippuen joko 5- tai 6-portaisella perinteisellä automaatilla tai 7-portaisella S-tronic kaksoiskytkinvaihteistolla.
Audi S4 on tyypillinen esimerkki ympäristönormien tiukentumisesta johtuvasta downsizing-kehityksestä. B8-sukupolven autoja suunniteltaessa korvattiin aiempi pehmeäkäyntinen V8-moottori uudella kompressoriahdetulla V6-voimanlähteellä. Auton suorituskyky jopa parani hieman, tosin merkittävämpää oli yhdistelmäkulutuksen 36% lasku automaattivaihteisen mallin kohdalla; B7 kulutti 12,3L/100km ja B8 vastaavasti 8,1L/100km.
Muur van Geraardsbergen
Muur van Geraardsbergen on 110 metriä korkea mäki Geraardsbergenissa, Itä-Flanderissa, Belgiassa. Huipulle johtavan tien korkeus merenpinnasta on 18 metriä mäen juurella lähellä Denderjokea. Kilometrin pitkän tien keskikaltevuus on 9,2 prosenttia. Nousu on ollut monesti osa Flanderin ympäriajoa. Nousu on haastava mukulakivipäällysteen ja enimmillään 19 prosentin kaltevuuden vuoksi.
Etelä-Suomen Pankki
Etelä-Suomen Pankki Osakeyhtiö oli suomalainen vuosina 1917–1927 toiminut liikepankki, joka fuusioitiin vuoden 1928 alussa Liittopankkiin.
Etelä-Suomen Pankki perustettiin muuttamalla "Pankkiiriliike Hugo Hertzberg" liikepankiksi vuonna 1917. Pankin taustavoimat olivat pääasiassa ruotsinkielisiä liike- ja vakuutusmiehiä.
Pankin perustaja ja toimitusjohtaja oli Hugo Hertzberg (1864–1947). Hän omisti "Hertzberg & Co" pankkiiriliikkeen. Etelä-Suomen Pankki jatkoi Hertzbergin liikkeen toimintaa ja erikoistui valuuttakauppaan. Koska pankki ei kuulunut Pankkiyhdistykseen, se saattoi maksaa myös korkeampaa talletuskorkoa. Vuonna 1926 Hertzberg joutui eromaan toimitusjohtajan paikalta ja hän myi samalla 130 000 pankin osaketta eli yli 80% osakepääomasta Liittopankille.
Etelä-Suomen Pankkia rasittivat Hella Wuolijoen johtamalle Aunuksen Puuliike Oy:lle myönnetyt lainat ja pankkia syytettiin myös koronkiskonnasta. Tämä johti lopulta siihen, että Etelä-Suomen Pankki fuusioitiin Liittopankkiin.
Ekomodernismi
Ekomodernismi on ympäristöliike, joka pyrkii parantamaan ympäristön hyvinvointia samalla, kun lisätään mahdollisuuksia ihmisten hyvinvoinnille. Ekomodernismin perusajatus on, että samalla kun kaikille maailman ihmisille on annettava mahdollisuus hyvään elämään, tämä on tehtävä tavalla joka jättää tilaa myös luonnolle. Ihmiskunnan hyvinvoinnin kasvun irtikytkentä luonnonvarojen kulutuksesta saavutetaan tehokkaalla resurssien käytöllä, johon kuuluu niin kaupungistuminen, puhdas energiantuotanto kuin tehokas ruoantuotantokin.
Ekomodernismi käsitteenä lanseerattiin huhtikuussa 2015 kun 18 ympäristötutkijaa, aktivistia ja mielipidevaikuttajaa julkaisi Ekomodernistisen manifestin. Manifestin pääsanoma yhden sen kirjoittajista mukaan on:
Ekomodernismin ajatuksena on luontaisten irtikytkentää edistävien kehityskulkujen tukeminen. Tällaisia ovat muun muassa tehokas ruoantuotanto, kaupungistuminen sekä ympäristöä vähän kuluttava energiantuotanto.
Tehokas ruoantuotanto on mahdollistanut ravinnon tuottamisen sekä pienemmällä pinta-alalla ruokittua ihmistä kohden että vähemmällä työvoimalla. Tämä on puolestaan edesauttanut kaupungistumista, joka mahdollistaa aiempaa pienemmän ekologisen jalanjäljen ihmistä kohden. Sekä tehokas maatalous että kaupungistuminen vaativat energiaa, joka on tuotettava puhtaasti. Ekomodernistinen manifesti listaa maapallon tasolle skaalautuvista mahdollisista energianlähteistä tulevaisuuden aurinkoenergiateknologian, hyötöreaktorit sekä fuusion.
Ekomodernismia kuten se manifestissa on kuvattu on kritisoitu muun muassa sen idealistisesta oletuksesta että ihmiskunta voi toimia viisauden ohjaamana, degrowth-liikkeen väheksymisestä sekä siitä että se ei aseta selviä tavoitteita hiilidioksidirajoiksi.
Herbert Nürnberg
Herbert Nürnberg (s. 16. heinäkuuta 1914 Kiel) oli saksalainen nyrkkeilijä, joka ennen toista maailmansotaa voitti kaksi kertaa amatöörien Euroopan-mestaruuden ja otteli sodan jälkeen ammattilaisena vuosina 1945–1951.
Nürnberg tuli laajempaan tietoisuuteen voitettuaan vuonna 1933 Pohjois-Saksan mestaruuden. Vuoteen 1934 mennessä oli otellut noin 75 amatööriottelua. Tähän aikaan hän edusti hampurilaista nyrkkeilyn erikoisseuraa BC Sportmannia. Sittemmin hän siirtyi edustamaan dresdneriläistä yleisseuraa Dresdner SC. Berliinin vuoden 1936 kotiolympialaisiin Nürnberg ei vielä päässyt. Saksalaisedustajan paikan otti Karl Schmedes, vuoden 1934 EM-kisojen pronssimitalisti, joka putosi tosin jo ensimmäisellä kierroksella.
Nürnbergin ura Saksan kevuyen sarjan eli sarjan alle 61,2 kg ykkösenä alkoi seuraavana vuonna eli 1937, jolloin hän voitti ensimmäisen Saksan-mestaruutensa. Lisäksi hän edusti Saksaa toukokuussa 1937 EM-kisoissa Milanossa, jossa hän pudotti jatkosta toisessa ottelussaan Ruotsin edellisvuotisten olympialaisten pronssimitalistin Erik Ågrenin. Välierissä vastassa oli Italian Mario Facchin, jonka hän myös voitti. Loppuottelussa oli vastassa Berliinin olympialaisten hopeamitalisti, virolainen Nikolai Stepulov, jonka Nürnberg voitti pistein. Pian sen jälkeen Euroopan huiput, joihin Nürnbergkin kuului, suuntasivat matkansa Yhdysvaltoihin, jossa Yhdysvallat ja Eurooppa kohtasivat kahdessa ottelussa. Nürnberg voitti molemmat amerikkalaisvastustajansa.
Huhtikuussa 1938 Nürnberg voitti Ågrenin uudelleen, tällä kertaa tyrmäyksellä, valittaessa ottelijoita Euroopan joukkueeseen Yhdysvaltoja vastaan. Tällä kertaa Nürnberg hävisi yhdysvaltalaisvastustajalleen Chicagossa käydyssä ottelussa. Vuonna 1939 Nürnberg edusti Saksaa jälleen EM-kisoissa Dublinissa. Voitettuaan englantilaisvastustajansa alkuottelussa hän sai vastaansa Puolan Zbigniew Kowalskin, jonka hän voitti pistein. Loppuottelussa oli vastassa Viron Harald Kanepi, jonka Nürnberg voitti pistein.
Herbert Nürnberg jatkoi uraansa käynnissä olleen maailmansodan aikana. Hän voitti kevyen sarjan Saksan amatöörimestaruuden sotavuosina 1940, 1941 ja 1942 ja tuli toiseksi vuosina 1943 ja 1944.
Nürnberg aloitti uransa ammattilaisena heti sodan jälkeen lokakuussa 1945. Voitokkaiden ottelujensa jälkeen hän pääsi syyskuussa 1948 Saksan raskaan keskisarjan mestaruusotteluun Heinz Sandersia vastaan. Sanders-voiton jälkeen hän puolusti mestaruuttaan menestyksellisesti viisi kertaa aina helmikuuhun 1950 asti, jolloin hän koki tappion Walter Demkelle. Nürnberg jatkoi ammattilaisuraansa vielä reilun vuoden huhtikuuhun 1951 asti. Ammattilaisuralla hän otteli kaikkiaan 74 kertaa, joista sai 51 voittoa ja koki vain neljä tappiota. Ratkaisemattomia otteluita oli kaikkiaan 19.
Bjarne Westermarck
Bjarne Rudolf Alexander Westermarck (15. tammikuuta 1887 Helsinki – 18. syyskuuta 1945 Helsinki) oli suomalainen maanviljelysneuvos ja Maalaisliiton kansanedustaja. Hän omisti Järvenpään kartanon ja hän perusti myös Järvenpään taajaman.
Westermarckin vanhemmat olivat metsänhoitaja Anton Walter Westermarck (1860–1929) ja Alfhild Augusta Ehrström. Hän kävi oppikoulua ja opiskeli sitten 1906–1907 Kööpenhaminassa Landbohøjskolen-maatalouskorkeakoulussa.
Westermarck oli isänsä omistaman Tuusulassa sijainneen Järvenpään kartanon maataloudenhoitajana 1908–1924 ja hän omisti Järvenpään kartanon sivutiloineen 1923–1924. Westermarck perusti muun muassa kartanon alueelle vuonna 1918 kasvinjalostuslaitoksen ja otti käyttöön traktoreita maanviljelyssä. Vuonna 1922 Westermarckin tiloilla oli muun muassa oma paviljonki Tampereen maatalousnäyttelyssä ja hän sai kunniapalkinnon tekemistään maataloudellisista uudistuksista. Westermarck oli mukana erilaisissa liiketoimissa ja hän velkaantui pahoin 1920-luvun alkuvuosina. Hän joutui helmikuussa 1923 syytteeseen kavalluksesta mutta oikeudenkäynnissä hänet todettiin syyttömäksi. Eino Nyyssölä julkaisi tapauksesta vuonna 1923 kirjan "Westermarck-asiasta".
Westermarck joutui kuitenkin myymään suurimman osan omaisuudestaan velkojensa vuoksi ja muun muassa Järvenpään kartanon kantatila siirtyi 1924 valtion omistukseen. Westermarck palstoitti jäljelle jääneen Järvenpään rautatieaseman lähellä omistamansa maa-alueen jolle hän oli teettänyt asemakaavan ja hän kuljetti myös Karjalan kannakselta ostamiaan hylättyjä venäläisten omistamia huvilarakennuksia Järvenpäähän. Näin sai alkunsa Järvenpään taajama josta myöhemmin tuli kauppala.
Westermarck teki konkurssin 1929 ja hänelle jäi vain Nastolasta ostamansa maatila. Hän oli sitten Lantmannabladetin toimittajana 1934–1945 ja toimi maanviljelijänä Nastolassa kuolemaansa saakka 1945. Westermarck sai maanviljelysneuvoksen arvon 1919.
Westermarck oli kansanedustajana 1922–1923 edustaen Turun läänin pohjoista vaalipiiriä. Hän sai vapautuksen edustajantoimesta sairauden takia helmikuussa 1923 ja hänen seuraajakseen tuli maalaisliiton Anshelm Alestalo. Westermarck oli myös Tuusulan kunnanvaltuutettuna ja hän toimi muun muassa Maa- ja metsätaloustuottajain Keskusliiton MTK:n puheenjohtajana.
Bjarne Westermarck oli naimisissa vuodesta 1909 Elvi Ingeborg Cannelinin kanssa. Akateemikko, ministeri ja professori Nils Westermarck oli heidän poikansa. Sosiologi ja professori Edvard Westermarck oli Bjarne Westermarckin setä.
Makkarajoki
Makkarajoki on joki Jyväskylässä Matinmäen ja Puuppolan rajalla. Se laskee Lehesjärvestä Korttajärveen. Joessa esiintyy ahventa, haukea ja siikaa. Jokea on mahdollista laskea alas kajakilla, mutta ei ilmeisesti veneellä.
Maitiaislahti
Maitiaislahti on Konniveden lahti Heinolassa Tommolan, Sahanniemen, Asemantauksen ja Rautsalon kaupunginosien alueella. Muodoltaan lahti on kapea ja pitkä, ja syvyydeltään matala, useissa kohdissa vain noin 2–3 metriä. Maitiaislahden yli kulkee pistoraideyhteys Lahti–Heinola-radalta Rautsalon kaupunginosaan.
Maitiaislahden ylittävä rautatiesilta on alun perin sijainnut Kuopion Suosaaressa osana Kallansiltoja. Sillä korvattiin vanha vuonna 1932 valmistunut silta 1990-luvun alussa.
Lahdella on 1900-luvulla uitettu puuta läheisten tehtaiden tarpeisiin. Aiemmin tehtaiden jätevesiä laskettiin suoraan Maitiaislahteen, mikä aiheutti ongelmia ympäristölle ja kalakannoille. Nykyisin lahteen johdetaan ainoastaan jäähdytys- ja hulevesiä.
Kruununkyyti
Kruununkyyti oli maanomaisuuden omistajan velvollisuus kyydittää arvohenkilöitä, virkamiehiä, sotaväkeä, vankeja ja valtion omaisuutta. Se ei yleensä koskenut aatelismaata. Ruotsissa ja sen mukana Suomessa kyyditysvelvollisuutta rajoitettiin Alsnön valtiopäivillä vuonna 1279, ja Suomessa sen jäänteet poistettiin Suomen itsenäisyyden ajan alussa, tosin vielä 1950-luvulla irtolaisten, vankien ym. kuljettamista yhteisön kustannuksella voitiin kutsua kruununkyydiksi.
Sudensaari
Sudensaari on saari Päijänteen Ristinselässä noin kilometri Muuratsalon eteläkärjestä Muuramessa. Se on kalastuskohde, jonka omistaa Muuramen kalastuskunta. Toukokuun lopulla 2008 Muuramen kalastuskunta hankki saareen betoniponttoonilaiturin osakkaiden ja kalastajien käyttöön.
Havumäki
Havumäki voi viitata seuraaviin:
Kepler-438b
Kepler-438b (tunnetaan myös Kepler Object of Interest -nimellään KOI-3284.01) on varmistettu eksoplaneetta, joka kiertää Kepler-438-nimistä punaista kääpiötähteä noin 470 valovuoden (145 pc) päässä Maasta, Lyyran tähdistössä. NASAn Kepler-avaruusteleskooppi löysi planeetan ylikulkumenetelmällä eli menetelmällä, jossa planeetta huomataan, kun se kulkee tähtensä editse himmentäen tästä tulevaa valoa. NASA julkisti tiedon planeetan varmistumisesta 6. tammikuuta 2015. Sitä ennen se tunnettiin planeettakandidaattina nimellä KOI-3284.01. Sen Earth Similarity Index on 0,88 eli suurempi kuin millään muulla tunnetulla eksoplaneetalla.
Kepler-438b:n säde on 1,12-kertainen Maan säteeseen verrattuna. Kepler-438b:n tähti Kepler-438 on Aurinkoa huomattavasti pienempi ja kylmempi. Kepler-438b kiertää tähtensä kerran 35,2 vuorokaudessa. Planeetta sijaitsee tähtensä elinkelpoisella vyöhykkeellä ja on todennäköisesti kiviplaneetta.
Tinker, Tailor, Soldier, Spy (minisarja)
Tinker, Tailor, Soldier, Spy on television minisarja vuodelta 1979, jonka on ohjannut John Irvin ja tuottanut BBC. Sarja perustuu John le Carrén romaaniin "Pappi, lukkari, talonpoika, vakooja". Sarja on seitsenosaisen ja se kestää yhteensä yli viisi tuntia.
Elokuvan musiikin on säveltänyt Geoffrey Burgon, ja se on saanut runsaasti kiitosta. Kunkin jakson päätöskappale ”Nunc Dimittis” nousi jopa Britanniassa myyntilistoille.
Bergamini-luokka (1960)
Bergamini-luokka oli Italian laivaston neljän 1960 vesillelasketun aluksen muodostama fregattiluokka.
Pikkukoski
Pikkukoski voi tarkoittaa seuraavia:
Pilsjärvi
Pilsjärvi () on entinen kylä Karjalan tasavallan Louhen piirin Ambarnyin kunnassa Venäjällä. Se sijaitsi samannimisen järven saaressa 30 kilometriä Ambarnyista linnuntietä lounaaseen.
Pilsjärven kylä mainitaan ensimmäisen kerran vuonna 1723. Tuolloin siellä oli kaksi taloa. 1800- ja 1900-lukujen vaihteessa kylä toimi Vitsataipaleen volostin keskuspaikkana. Vuonna 1905 siellä oli 18 taloa, kirkko, koulu, kyytiasema ja 108 asukasta.
Neuvostoaikana perustettiin Louhen piiriin kuulunut Pilsjärven kyläneuvosto. Vuonna 1933 sen 19 asutuksessa oli 1 500 asukasta, joista 55 % oli venäläisiä ja 35 % karjalaisia. Kyläneuvostoon kuuluivat Ala-Kuusemajärven (ven. "Nižneje Kumozero"), Jolmosen ("Jelmanga"), Kakaran ("Gagarino"), Marttinaisen eli Vonkajärven ("Vangozero"), Sarviniemen ("Buldyri") ja Ylä-Kuusemajärven ("Vehneje Kumozero") karjalaiskylät, Enkijärvi ja joukko muita Muurmannin radan asutuksia. Pilsjärvellä oli 146 asukasta, joista valtaosa oli karjalaisia. Välillä Kemin piiriin kuulunut Pilsjärven kyläneuvosto lakkautettiin vuonna 1959 ja sen asutukset liitettiin Enkijärven kyläneuvostoon.
Ull
Ull (muinaisnorjaksi "Ullr" "kunnia") on skandinaavisessa mytologiassa oikeuden ja kaksintaistelujen sekä maanviljelyn jumala. Ullr on taitava jousimies ja hiihtäjä. Hänen salinsa nimi on Ydalir. Ullr on Sivin poika ja Thorin poikapuoli. Skadi meni naimisiin Ullrin kanssa erottuaan Njordista.
Kalykuliinit
Kalykuliinit ovat ryhmä polyketideihin kuuluvia myrkyllisiä orgaanisia yhdisteitä. Niitä on eristetty merissä elävistä sienieläimistä "Discodermia calyx" ja "Lamellomorpha strongylata". Kalykuliinien myrkyllisyys perustuu proteiinifosfataasi 1:n ja proteiinifosfataasi 2:n toiminnan inhibiitioon. Niitä tutkitaan mahdollisina syöpälääkkeinä.
Ensimmäisen kerran kalykuliineihin kuuluvaa yhdistettä kalykuliini A:ta (CHNOP) eristettiin vuonna 1986 Sagamilahdella tavatusta sienieläimestä "Discodermia calyx". Tämän jälkeen sienieläimistä on eristetty kalykuliinit B (CHNOP), C (CHNOP) ja D (CHNOP) vuonna 1988, kalykuliinit E, F, G ja H vuonna 1990 ja kalykuliini J vuonna 1997. Kalykuliineja A, B, E ja F pn eristetty "D.calyx"-lajin lisäksi "Lamellomorpha strongylata"-sienestä. Kalykuliinien A–H rakenne koostuu syanoryhmästä, tetraeenifragmentista, fosforyloituneesta spiroketaalirakenteesta, oksatsolirenkaasta ja dipeptidiyksiköstä. Lisäksi yhdisteissä on useita hydroksyyliryhmiä. Kalykuliinien rakenteet eroavat toisistaan kaksoissidosten geometrian perusteella. Kalykuliini J:n rakenne poikkeaa siten, että yhdisteessä on tetraeeniyksikön sijaan trieeniyksikkö ja bromattu tetrahydrofuraanirengas. Kalykuliinien lisäksi eräissä sienieläimissä on kalykuliinien johdannaisia kalykulinamideja, joissa on syanoryhmän sijaan amidiryhmä liittyneenä tetraeeniyksikköön. Kalykuliinien rakenne on synteettisesti haastava, minkä vuoksi useat tutkimusryhmät ovat yrittäneet kalykuliinien kokonaissynteesiä. Vuoteen 2010 mennessä on julkaistu 6 kalykuliinien kokonaissynteesiä, joissa askelten määrä on 30–45 ja saanto on 0,02–0.9 %. Synteettisesti yhdistettä on tuotettu vain noin 0,4 mg.
Kalykuliinit A ja C ovat voimakkaimpia tunnettuja proteiinifosfataasien inhibiittoreita lisäksi yhdiste on voimakkaasti sytotoksinen. Kalykuliinit läpäisevät helposti solukalvon. Kalykuliinien spiroketaaliosa sitoutuu proteiinifosfataasien aktiiviseen kohtaan ja tetraeeniketju sitoutuu entsyymin hydrofobiseen osaan. Proteiinifosfataasien inaktivoitumisen kannalta tärkeitä rakenneyksiköitä ovat fosfaattiryhmä, tetraeeniryhmä ja eräät hydroksyyliryhmät. Oksatsolirengas osallistuu proteiineihin sitoutumiseen ja syanoryhmällä ja dipeptidiyksiköllä on merkitystä sytotoksisuuden aiheuttajina. Kalykuliinien on havaittu aiheuttavan myös DNA:n pilkkoutumista.
Ykskaks paksuna
Ykskaks paksuna (engl. "Pramface") on brittiläinen tilannekomediasarja, jonka on luonut ja ohjannut Chris Reddy. Sarjan esittäminen alkoi 23. helmikuuta 2012, ja sen viimeinen jakso esitettiin 25. maaliskuuta 2014. Sen kolme tuotantokautta esitti BBC Three -kanava.
Elokuussa 2014 vahvistettiin, ettei sarja enää jatku neljännelle tuotantokaudelle.
Parhaat ystävykset, 16-vuotiaat Jamie, Mike ja Beth, saavat loppukokeensa päätökseen ja lähtevät päättäjäisiin. Toisaalla 18-vuotias Laura karkaa kotiarestistaan ja suuntaa samoihin juhliin. Juhlissa Laura ja Jamie tapaavat ja harrastavat humalassa seksiä. Seuraavana aamuna Jamie kirjoittaa Lauralle ylös puhelinnumeronsa ja poistuu paikalta. Muutaman viikon kuluttua Laura tajuaa olevansa raskaana ja saa samalla selville Jamien iän.
Ensimmäisellä kaudella seurataan Jamien ja Lauran, sekä heidän läheistensä valmistautumista lapsen syntymään. Toinen tuotantokausi keskittyy pienen lapsen hoitoon ja Lauran totuttelemiseen äitinä oloon. Kolmannella tuotantokaudella Jamie ja Laura alkavat etsiä yhteistä asuntoa.
Ohjelma kuvattiin pääasiassa Edinburghissa, Skotlannissa. Kuvauspaikkoina käytettiin muun muassa The Grangen asuinaluetta ja Corstorphinen kirkkoa.
Audi A4 (B9)
Audi A4 B9 on Audi A4 -mallisarjan järjestyksessään viides sukupolvi. Auto esiteltiin vuonna 2015 ja se tuli Suomessa myyntiin saman vuoden syksyllä.
Vuoden 2015 Euro NCAP -kolaritestistä Audi A4 sai tulokseksi täydet viisi tähteä.
Kira Grünberg
Kira Grünberg (s. 13. elokuuta 1993 Innsbruck) on itävaltalainen entinen seiväshyppääjä. 169 senttimetriä pitkä ja 58 kilogrammaa painava Grünberg edusti ATSV Innsbruckia ja hänen valmentajinaan toimivat Thomas Herzog ja Frithjof Grünberg. Grünberg pitää hallussaan Itävallan ennätystä sekä sisä- että ulkoradoilla.
Grünberg oli mukana vuoden 2014 EM-kilpailuissa Zürichissä. Hän selviytyi finaaliin hypättyään karsinnassa uuden Itävallan ennätyksen, mutta jäi finaalissa ilman tulosta. Vuosien 2013 ja 2014 joukkue-EM-kilpailuiden kakkosliigassa Grünberg oli kolmas. Vuoden 2015 Euroopan kisoista Bakusta Grünberg saavutti sekajoukkuekilpailun hopeaa voitettuaan seiväshypyn kisaennätyksellä 435.
Heinäkuussa 2015 Grünberg putosi harjoituksissa niskoilleen hypyn jälkeen. Häntä operoitiin monta tuntia, mutta hänen selkänikamansa olivat vaurioituneet niin pahasti, että Grünberg halvaantui kaulasta alaspäin. Loukkaantuminen päätti myös Grünbergin uran.
Hän kirjoitti elämästään vuonna 2016 julkaistun "My Jump Into New Life" -nimisen kirjan. Hän kykenee jo liikuttamaan käsiään ja opiskelee yliopistossa farmasiaa.
Jordan Veretout
Jordan Veretout (s. 1. elokuuta 1993 Ancenis) on ranskalainen jalkapalloilija, joka edustaa Italian Serie A:ssassa pelaavaa Fiorentinaa. Pelipaikaltaan oikeajalkainen Veretout on keskikenttäpelaaja.
Veretout on FC Nantesin kasvatti. Hän debytoi seuran paidassa kaudella 2010-2011, kun se pelasi Ligue 2:ssa. Kaudeksi 2013-2014 Nantes nousi Ligue 1:een ja Veretout teki pääsarjadebyyttinsä elokuussa 2013 SC Bastian verkkoon. Avausmaalinsa ja kauden ainoan liigamaalinsa hän viimeisteli seuraavassa kuussa Olympique Lyonnaisin verkkoon. Kaudella 2014-2015 Veretout pelasi 36 ottelussa ja teki seitsemän maalia.
Heinäkuussa 2015 Veretout siirtyi Englannin valioliigan Aston Villaan. Kauden 2016–2017 hän pelasi lainasopimuksella Ranskassa Saint-Étiennessä ja kaudella 2017–2018 hän edustaa italialaista Fiorentinaa.
Veretout on edustanut Ranskaa monissa nuorten maajoukkueissa. Vuonna 2013 hän oli mukana voittamassa alle 20-vuotiaiden MM-kultaa pelaten turnauksessa kuudessa ottelussa ja tehden yhden maalin.
Ranska
Jordan Amavi
Jordan Amavi (s. 9. maaliskuuta 1994 Toulon) on togolaistaustainen ranskalainen jalkapalloilija, joka edustaa Englannin valioliigassa pelaavaa Aston Villaa. Pelipaikaltaan vasenjalkainen Amavi on vasen laitapuolustaja.
Amavi aloitti ammattilaisuransa OGC Nicessä, jonka kakkosjoukkueessa hän pelasi vuosina 2011-2013 20 ottelua tehden kolme maalia. Seuran edustusjoukkueessa Ligue 1:ssä Amavi debytoi elokuussa 2013 Olympique Lyonia vastaan. Avausmaalinsa hän teki seuraavalla kaudella, syyskuussa 2014 FC Nantesin verkkoon. Kaudella 2014-2015 Amavi pelasi 36 ottelua tehden neljä maalia.
Heinäkuussa 2015 Amavi siirtyi Englannin valioliigan Aston Villaan.
Amavi on edustanut useita Ranskan nuorisomaajoukkueita. Vuodesta 2014 hän on kuulunut alle 21-vuotiaiden maajoukkueeseen, jossa otteluita on kertynyt kolme kappaletta.
Svetlana Mironova
Svetlana Nikolajevna Mironova (, s. 20. elokuuta 1986 Gorki, nykyinen Nižni Novgorod) on venäläinen suunnistuksen maailman- ja Euroopan-mestari. Mironova edustaa tamperelaista Kooveeta, johon hän siirtyi vuonna 2014.
Mironova voitti kultaa pitkältä matkalta hieman yllättäen vuoden 2014 MM-kilpailuista Italiasta. Hän lähti kilpailuun pienellä lähtönumerolla. Vuoden 2015 MM-kilpailuissa Invernessissä Mironova saavutti pronssia pitkältä matkalta. Strömstadin MM-kilpailuissa 2016 hän voitti viestissä kultaa yhdessä Anastasia Rudnajan ja Natalja Gemperlen kanssa mutta jäi henkilökohtaisilla matkoilla sijoille 15 ja 20. Tarton MM-kilpailuissa 2017 hän saavutti viestissä hopeaa sekä sijoittui keskimatkalla neljänneksi ja sekajoukkueiden viestissä viidenneksi. Riian MM-kilpailuissa 2018 hän sijoittui pitkällä matkalla kymmenenneksi.
EM-kilpailuista Mironovalla on viestikulta Falunista vuodelta 2012, pitkän matkan hopea Palmelasta vuodelta 2014 sekä viestin ja pitkän matkan pronssi Jeseníkistä vuodelta 2016.
Mironova on suunnistuksen kokonaismaailmanrankingissa sijalla kymmenen marraskuussa 2017.
Adam Vidjeskog
Adam Vidjeskog (s. 7. heinäkuuta 1998 Kruunupyy) on suomalainen jalkapalloilija, joka edustaa Ykkösessä pelaavaa FF Jaroa. Pelipaikaltaan hän on keskikenttäpelaaja.
Vidjeskog on Terjärv US:n kasvatti. Hän teki ensiesiintymisensä Veikkausliigassa 2. elokuuta 2015, kun Jaro pelasi 1–1-vierastasapelin FC Lahtea vastaan. Kaikkiaan Adam Vidjeskog pelasi Jarossa Veikkausliigakautena 2015 yhteensä 11 ottelua. Jaron lisäksi hän on pelannut myös sen farmijoukkue JBK:ssa.
Kaudella 2016 pelasi Ruotsissa Gefle IF:n ikäkausijoukkueessa, mutta palasi kaudeksi 2017 takaisin Pietarsaareen. Kaudeksi 2018 Vidjeskog siirtyi Veikkausliigaan PS Kemin riveihin.
Adam Widjeskog on pelannut 14 kertaa Suomen ikäkausimaajoukkueissa.
Vidjeskogin isä Niklas Widjeskog pelasi ja valmensi Jarossa usean kauden ajan.
Jason Denayer
Jason Grégory Marianne Denayer (s. 28. kesäkuuta 1995 Jette) on belgialainen jalkapalloilija, joka pelaa ranskalaisessa Olympique Lyonnais'ssa. Pelipaikaltaan oikeajalkainen Denayer on keskuspuolustaja. Hän kuuluu myös Belgian jalkapallomaajoukkueeseen.
Denayer siirtyi Manchester Cityyn vuonna 2013 ranskalaisesta jalkapalloakatemiasta. Kauden 2014–2015 hän oli lainalla Skotlannin valioliigan Celtic FC:ssä, jossa hän pelasi 29 ottelua viimeistellen viisi maalia ja juhlien kauden päätteeksi valioliigan ja Skotlannin cupin voittoa. Hän debytoi kauden aikana myös Eurooppa-liigassa. Denayer valittiin myös liigan tähdistöön.
Kesällä 2015 Denayer palasi takaisin Manchester Cityyn ja pääsi seuran edustusjoukkueeseen mukaan. Hänet kuitenkin lainattiin elokuun lopussa kauden mittaisella lainasopimuksella Turkin Superliigassa pelaavaan Galatasarayhin. Hän debytoi Mestarien liigan ottelussa Atlético Madridia vastaan syyskuussa 2015.
Sittemmin Denayer pelasi lainasopimuksella englantilaisseura Sunderlandissa ja uudelleen Galatasarayssa, kunnes kesällä 2018 hänet myytiin ranskalaisseura Olympique Lyonnais'hen.
Denayerin äiti on kongolainen ja isä belgialainen, joten hän olisi voinut valita Belgian sijaan maajoukkueekseen myös äitinsä kotimaan. Denayer on kuitenkin pelannut Belgian nuorten maajoukkueissa. Hän debytoi Belgian jalkapallomaajoukkueessa maaliskuussa 2015 EM-karsintaottelussa Israelia vastaan.
Celtic FC
Henkilökohtainen
RN Flavio Gioia (1881)
RN Flavio Gioia () oli Italian kuninkaallisen laivaston vuonna 1881 vesillelaskettu teräsrunkoinen parkkitakiloitu korvetti.
Carlo Vignan suunnittelema alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 26. kesäkuuta 1879. Alus laskettiin vesille 12. kesäkuuta 1881 ja se liitettiin laivastoon 26. tammikuuta 1883.
Aluksen höyrykoneen valmisti lontoolainen Penn. Alus oli varustettu laidoilta viistotulla panssarikannella ja kennokerroksella.
Vuonna 1892 alus muutettiin koululaivaksi, jolloin sen aseistukseksi tuli neljä 4,7 tuuman 40 pituuskaliiperin tykkiä ja kaksi 14 tuuman torpedoputkea. Alus poistettiin palveluksesta 10. syyskuuta 1920, minkä jälkeen se oli poikien koulualuksena Napolissa nimettynä "CM181":ksi. Aluksen epävirallisena nimenä oli "Caracciolo". Alus poistettiin kokonaan käytöstä 4. maaliskuuta 1923.
RN Amerigo Vespucci (1882)
RN Amerigo Vespucci () oli Italian kuninkaallisen laivaston vuonna 1882 vesillelaskettu teräsrunkoinen parkkitakiloitu korvetti.
Carlo Vignan suunnittelema alus tilattiin Venetsian laivastontelakalta, missä köli laskettiin 9. joulukuuta 1879. Alus laskettiin vesille 31. heinäkuuta 1882 ja se liitettiin laivastoon 1. syyskuuta 1884.
Aluksen höyrykoneen valmisti Ansaldo. Alus oli varustettu laidoilta viistotulla panssarikannella ja kennokerroksella.
Vuonna 1893 alus muutettiin koululaivaksi, jolloin sen aseistukseksi tuli neljä 4,7 tuuman 40 pituuskaliiperin tykkiä ja kaksi 14 tuuman torpedoputkea. Muutostöiden jälkeen aluksen miehistöntarve kasvoi 270 henkeen. Alus poistettiin palveluksesta 22. tammikuuta 1928.
RN Cristoforo Colombo (1892)
RN Cristoforo Colombo () oli Italian kuninkaallisen laivaston vuonna 1892 vesillelaskettu teräsrunkoinen parkkitakiloitu korvetti.
Benedetto Brinin suunnittelema alus, joka oli teräsrunkoinen toisinto edeltäneestä saman nimisestä puurunkoisesta aluksesta, tilattiin Venetsian laivastontelakalta ja sen köli laskettiin 1. syyskuuta 1890. Alus laskettiin vesille 24. syyskuuta 1892 ja se otettiin palvelukseen 16. lokakuuta 1894.
Aluksen aseistusta vähennettiin palveluksen lopulla kuuteen 4,7 tuuman tykkiin. Se poistettiin palveluksesta 10. maaliskuuta 1907.